kardosdrur/scandi-wiki huggingface dataset:
Schweiziske Alper

I de Schweiziske Alper findes mere end 74 bjerge, der er over 4.000 m høje. 55 ligger helt i Schweiz, og over 19 ligger langs grænsen til Italien. De tolv højeste bjerge i Schweiz ligger i Wallis-Alperne. Det højeste bjerg her er Dufourspitze i Monte Rosa-massivet på 4.634 m.o.h. Dufourspitze er samtidigt det højeste punkt i Schweiz, selv om det delvis er på italiensk territorium. Det højeste bjerg, der helt ligger på schweizisk territorium, er Dom i Wallis-Alperne på 4.545 m.o.h. I udlandet er Schweiz' mest kendte bjerg Matterhorn (4.478 m.o.h.), der ligeledes ligger i Wallis-Alperne.

De mest markante punkter i østalperne er Piz Bernina (4.049 m.o.h.), der er det østligste bjerg over 4.000 m i Alperne, og Piz Palü (3.901 m.o.h.).

I foralperne er bjergene mindre. Kendte punkter er her bjerget Pilatus ved Luzern (2.132 m.o.h.), Mythen (1.898 m.o.h.), Rigi (1.797 m.o.h.) og Säntis (2.502 m.o.h.).

Alper
Bjergkæder i Alperne

nl:Alpen#Zwitserland
Caribiske plade

Den Caribiske Plade er en kontinentalplade i det Caribiske Hav syd for Nordamerikanske Plade mellem Cuba, Mellemamerika og Sydamerika.
Den dækker et areal på ca. 3,2 millioner km² og grænser op til Nordamerikanske Plade, Sydamerikanske Plade, Nazcapladen og Cocospladen. Grænserne mellem pladerne er områder med høj seismisk aktivitet som jordskælv, vulkanudbrud og af og til tsunamier.

Se også 
 Kontinentaldrift
 Jordskælvet i Haiti 2010

Eksterne henvisninger 
 Om Den Caribiske Plade på Virtuelgalathea3.dk

Pladetektonik
Hawkwind

Hawkwind er et britisk rock-band og en af de tidligste space rock grupper, som blev dannet i 1969. Deres sangtekster har meget fokus på byer og science fiction temaer. Fantasy og science fiction forfatteren Michael Moorcock har lejlighedsvis arbejdet sammen med bandet.

Medlemmer

Diskografi

Eksterne henvisninger 

 Officielle hjemmeside

Musikgrupper fra Storbritannien
Anders Krab-Johansen

Anders Bjørn Krab-Johansen (født 29. december 1966 i Christianshåb, Grønland) er en dansk journalist og pr. den 1. december 2018 administrerende direktør for Berlingske Media. 

Han er opvokset i Allesø ved Odense og i Kerteminde, og er student fra Mulernes Legatskole. Anders Krab-Johansen blev i 1994 master i journalistik fra Columbia University, New York, USA og kandidat i statskundskab fra Københavns Universitet i 1995.

Han var ansat ved DR 1990-1993 som studievært i ungdomsradioen, ved Dagbladet Børsen fra 1995, og avisens Bruxelles-korrespondent 1997-2000. Fra 2000 var han både ansat ved Børsen og Ritzau, begge steder som politisk redaktør.

I 2006 blev han politisk redaktør på TV 2 Nyhederne, og fra juni 2008 har han været nyhedschef for Politiken. Den 29. december 2009 opsagde Anders Krab-Johansen sin stilling som nyhedschef på Politiken.
Dagen efter blev det offentliggjort at han pr. februar 2010 bliver nyhedsvært for TV2 Nyhederne samt for et ugentligt magasinprogram på TV2 News.

Fra 2011 til 2017 var Krab-Johansen chefredaktør og administrerende direktør for Dagbladet Børsen, og pr. oktober 2019 er han koncernchef og udgiver for Berlingske Media, som ejer Berlingske, B.T., Weekendavisen og Euroinvestor.

Han har skrevet bogen Vi vinder når vi vågner, som er udgivet på Gyldendal Business.

Referencer

Eksterne henvisninger 

Journalister fra Danmark
Ansatte ved TV 2
Chefredaktører fra Danmark
Ansatte i DR
Journalister ved Politiken
Personer i Kraks Blå Bog
Hope and Faith

Hope and Faith er en amerikansk sitcom, som kørte fra 2004-2006. Serie handler om de to søstre og om deres familie. 
Faith Fairfield (Kelly Ripa) er en skuespiller, men som er blevet skrevet ud af hendes serie. Hope Shanowski (Faith Ford) er en helt normal mor med tre børn ( Sydney, Hayley, og Justin) og en mand. De to søstre bor i samme hus, men Hopes mand, Charley, ønsker at Faith vil flytte ud.

Medvirkende

Hovedpersoner 
 Faith Ford som Hope Shanowski
 Kelly Ripa som Faith Fairfield
 Ted McGinley som Charley Shanowski
 Nicole Paggi som Sydney Shanowski (2003-2004)
 Megan Fox som Sydney Shanowski (2004-2006)
 Macey Cruthird som Hayley Shanowski
 Paulie Litt som Justin Shanowski
 Jansen Panettiere som Justin Shanowski pilot episode (2003)

Gæsteroller 
Der er været en del forskellige kendte, f.eks:
 Nick Lachey, fra 98 Degrees og Newlyweds: Nick and Jessica
 Robert Wagner, som Jack, Hope og Faith's far
 Tony Curtis
 Jenny McCarthy
 Jaclyn Smith
 Cheryl Ladd, som Hope og Faith's ældre mor i et flashback episode
 Regis Philbin
 Michael Gelman
 Judy Kuhn
 Finola Hughes, fra General Hospital, Charmed og All My Children
 Clint Black, en country musik musiker. 
 Jim Gaffigan, en stand-up komiker
 Dean Cain, fra Lois and Clark
 Mark Consuelos, skuespiller og mand til stjernen Kelly Ripa
 Kathie Lee Gifford
 Eric Braeden
 Carmen Electra
 Brian Austin Green, fra Beverly Hills, 90210
 Danton Stone
 Rue McClanahan
 Susan Lucci
 Cameron Mathison
 Wynona Judd
 Joe Sernio, en college student

Amerikanske tv-serier fra 2000'erne
Tv-programmer fra American Broadcasting Company
Col de Portet d'Aspet

Col de Portet d'Aspet er et bjergpas i de centrale Pyrenæerne i Haute-Garonne-departementet i Frankrig, og ligger på vejen mellem Aspet og St. Girons.

Detaljer om stigningen 
Med start i Audressein (Ariège) er stigningen 18,14 km over 557 højdemeter (stigningsprocent 3,1%). Den virkelige stigning starter i St. Lary, 5,9 km fra toppen (6,8%), med de stejleste partier på 10,6% nær toppen.

Med start i Aspet (Haute-Garonne) er stigningen 14,31 km over 594 højdemeter (stigningsprocent 4,2%). Den virkelige stigning starter i krydset D618/D44 (samme sted som stigningen til Col de Menté starter), 4,4 km fra toppen (9,6%), med de stejleste partier på 12,6%, 3 km fra toppen.

Galleri

Tour de France 

Col de Portet d'Aspet var først med i Tour de France i 1910, og har været med regelmæssig siden. Første mand over i 1910 var Octave Lapize.

Siden 1947 har den været med 27 gange, sidste gang på 12. etape i 2015, hvor den østrigske rytter Georg Preidler var første mand over toppen.

18. juli 1995 under den 15. etape af Tour de France styrtede Fabio Casartelli og et par andre ryttere på nedstigningen af Col de Portet d'Aspet. Casartelli fik store ansigts- og hovedskader og mistede bevidstheden. Han døde på vej til sygehuset. På stedet hvor han styrtede, er der rejst en mindesten.

Kildehenvisninger

Eksterne henvisninger 

Bjergpas i Frankrig
Portet d'Aspet
Marks & Spencer

Marks & Spencer (eller blot M&S) er en britisk kæde af stormagasiner, der blev grundlagt i Leeds i 1884. Vareudbuddet er bredt, men hovedvægten er på beklædning, hvor kæden målt på omsætning er markedsledende på det britiske marked. En del af butikkerne er såkaldte Simply Food-supermarkeder, der udelukkende forhandler private labels, dvs. varer, som er fremstillet for Marks & Spencer. 

Kæden består af 885 butikker i over 40 lande, hvoraf de 520 er placeret i Storbritannien med butikken ved Marble Arch som den største. Marks & Spencer omsatte for 90 mia. kr. i 2007 og beskæftiger 75.871 ansatte.

Eksterne henvisninger 

 Marks & Spencer

Stormagasinkæder
Detailvirksomheder fra Storbritannien
Etableret i 1884
Virksomheder i London
Sort Volga

Sort Volga er en polsk vandrehistorie der var udbredt hovedsageligt i 1960'erne og 1970'erne (men stadig i live, selv efter Folkerepubliken Polens opløsning). Vandrehistorien fortalte om en sort Volga limousine der samlede børn op og bortførte dem. Ifølge historien havde bilen hvide gardiner, og i nogle varianter, hvide dæk også. Forskellige varianter af historien har præster, nonner, jøder, vampyrer eller satanister som fører af bilen. Bilen kørte rundt om natten hvor den stjal børn for at bruge deres blod til at helbrede rige tyskere der led af leukæmi. I nogle varianter af historien er der tale om organtyveri i stedet for blodmalkning.

Legenden fik nyt liv i slutningen af det 20. århundrede, denne gang med en BMW eller Mercedes, og i nogle fortællinger med horn i stedet for sidespejle. Chaufføren var nu Satan selv, og han ville spørge tilfældige forbipasserende om de kendte klokken, hvorefter han ville dræbe dem, eller i en anden variant ville de dø præcis et år efter.

Kilder 
 Piotr Gajdziński, Imperium plotki, Prószyński i S-ka, Warszawa, 2000, s. 197-200
 Konrad Godlewski, Volga and fear, Electoral Newspaper, 7. januar 2004, s. 11
 Electoral Newspaper article

Moderne vandrehistorier
GAZ
Digitalt bibliotek

Et digitalt bibliotek er et bibliotek i hvilket samlingerne eksisterer i et digitalt format og er tilgængelige via computere. Det er i modsætning til biblioteker med trykte materialer, mikrofilm og andre medier.

Links
European Library

Biblioteks- og informationsvidenskab
Collection Budé

Collection Budé eller Collection des Universités de France er en serie af bøger der spænder over de græske og latinske klassikere op til midten af det 6. århundrede. Serien udgives af Les Belles Lettres og får udgifterne dækket af Association Guillaume Budé.

Alle titler i serien indeholder en introduktion, noter og et tekstkritisk apparat såvel som en paralleloversættelse til fransk på den modstående side. Serien kan sammenlignes med Loeb Classical Library i den engelsktalende verden. Serien med græske forfattere kan genkendes på det gule omslag, hvorpå Athenes lille ugle kan ses, og den latinske serie af et rødt omslag, hvor man finder en hunulv, der skal forestille den kapitolinske ulv.

Det første bind i Budé-serien var Platons Hippias Minor, udgivet i 1920. Kort efter blev det første latinske bind udgivet, nemlig Lukrets' Om tingenes natur (De Rerum Natura). Der er udgivet mere end 800 bind i serien, og der er markant flere græske forfattere end latinske. Serien omfatter både hedenske forfattere og kirkefædrene.

Eksterne henvisninger 
 Liste over titler græske bind  (efter genre), latinske bind  (efter genre)
 Qu'est-ce qu'un "Budé"? (Hvad er en "Budé"?)  

Bøger
Litteratur fra antikken
Filologi
Astrid Gjesing

Astrid Gjesing (9. november 1952 i Tanderupkær) er digter og billedkunstner.

Måne Hav Sten hedder et værk, som Astrid Gjesing skabte i 1998, det ligger spredt ud over en strækning på 300 meter på Moesgård Strand syd for Århus. I juni 2009 sendte Gjesing 2009 seamail i form af citroner, hvorpå var skrevet Alt forladt, dette var en reaktion på CO2 udledninger som Havene lider under og er i de seneste år blevet forsurede.

Ekstern henvisning 
 a s t r i d g j e s i n g . o r g
 Litteratursiden.dk – Astrid Gjesing  – en selvbiografi

Kunstnere fra Danmark
Changchun

Changchun 長春 er en storby i det nordøstlige Kina med ca. 7.459.000 indbyggere, heraf 3.581.000 i byområdet (2007). Byen er provinshovedstad og den største by i Jilin. Changchun er en subprovinsiel by og har et areal på 20.532 km2 hvoraf selve byomområdet udgør 3.616 km2

Historie 
Changchun er en relativt ny by med omtrent 200 års historie. Den blev grundlagt som en mindre by i 1800: Kejser Jiaqing af Qing-dynastiet valgte en lille landsby på den østlige bred af Yitong-floden og navngav det "Changchun Ting." I 1889 blev det forfremmet som "Changchun Fu".

Transport 
Byen er et jernbaneknudepunkt i det nordlige Kina og har togforbindelser til bl.a. Beijing, Shanghai, Shenyang og Tumen. Desuden betjenes byen også af en motorringvej og flere motorveje til bl.a. Shenyang, Dalian, Harbin og Fushun.

Byens lufthavn er Changchun Longjia International Airport, der ligger ca. 30 km fra byen. Dette er samtidig provisens største lufthavn. Herfra er der faste indrigsruter til bl.a. Xian, Shenzhen, Nanjing, Hong Kong og udenrigsruter til bl.a. Tokyo, Seoul, Sendai og Vladivostok

Myndigheder
Den lokale leder i Kinas kommunistiske parti er Wang Kai. Borgmester er Liu Xin, pr. 2021.

Subprovinsielle byer i Kina
Politiske partier i Østrig

Politiske partier i Østrig udgør en vigtig del af parlamentarismen og demokratiet i Østrig. De er som begreb nævnt i Østrigs forfatning men er ikke nærmere defineret. Dette sker imidlertid i partiloven (Parteiengesetz), hvis første artikel har forfatningsrang. Loven fastslår, at eksistensen og mangfoldighed af partier er en væsentlig bestanddel af den demokratiske orden i republikken, og at grundlæggelsen af partier er fri, og at deres virke ikke må indskrænkes gennem særlige retsforskrifter.

Parlament 
Det er en liste over partier repræsenteret i Østrigs parlament.

Partier repræsenteret i delstaterne 
Disse partier har ikke national repræsentation, men har repræsentation i en af de østrigske delstater.

Andre partier 
For at et parti kan anerkendes, skal det i følge partiloven have en vedtægt, som skal indgives til Østrigs Indenrigsministerium. Da det er forholdsvis nemt at få registreret et parti, er der i dag mere end 900 vedtægter for politiske partier i ministeriet. Ved det seneste Landdags, Nationalråds- eller Europarådsvalg (pr. november 2012) stillede følgende partier op:

 SLP – Sozialistische Linkspartei
 CPÖ – Christliche Partei Österreich
 LIF – Liberales Forum
 Junge Liberale Österreich
 MUT-Partei, Mensch Umwelt Tierschutz - Die Tierrechtspartei
 Partei für Umwelt, Mensch und Arbeit
 Unabhängige Bürgerinitiative Rettet Österreich (RETTÖ)
 REKOS -Die Reformkonservativen

Eksterne henvisnigner 
 Østrigs partilov  (Besøgt 03.06.2008) 
Parties and Elections - 'Austria'

Lister over politiske partier efter land
Politiske partier i Østrig
Østrigs politik
Changchun Longjia International Airport

Changchun Longjia International Airport 長春龍嘉國際機場 (IATA: CGQ, ICAO: ZYCC).  

Er en lufthavn i Changchun i det nordøstlige Kina. Lufthavnen blev åbnet i 1998 efter lukningen af Changchun Dafangshen Airport, der lå 31 km fra Changchun centrum og 71 km fra byen Jilin. Lufthavnen betjener 3,2 millioner passagerer om året.

Flyselskaber og Destination

Air China (Beijing)
Asiana Airlines (Seoul-Incheon)
China Eastern Airlines (Jinan, Nanjing, Shanghai-Pudong)
China Southern Airlines (Beijing, Dalian, Guangzhou, Hangzhou, Jinan, Nagoya, Nanjing, Qingdao, Sendai, Seoul-Incheon, Shanghai-Pudong, Tokyo-Narita, Yanji, Zhengzhou)
Hainan Airlines (Beijing, Tianjin)
Shandong Airlines (Jinan, Qingdao, Yantai)
Shanghai Airlines (Shanghai-Pudong)
Shenzhen Airlines (Guangzhou, Nanjing, Shenzhen, Tianjin, Wuhan)
Kunpeng Airlines (Xian, Yantai)

Eksterne henvisninger 

Lufthavne i Kina
Changchun
Loeb Classical Library

Loeb Classical Library er en serie af bøger, der i dag udgives af Harvard University Press. Seriens formål er at præsentere vigtige værker fra den græske og latinske litteratur på en måde, så den er tilgængelig for det bredest mulige publikum ved at give den originale græske eller latinske originaltekst på venstre side og en engelsk paralleloversættelse på højre side.

Serien blev skabt af James Loeb. De første bind blev redigeret af T. E. Page, W. H. D. Rouse og Edward Capps og udgivet af Heinemanns forlag i 1912. Allerede da var i de deres karakteristiske farver, græske udgaver i grøn og latinske udgaver i rød. Siden da er der udkommet mange flere udgaver, og de ældste har fået revideret deres oversættelser. I de senere år har det inkluderet at man har fjernet tidligere tiders udrensning af og forsøg på at skjule fx homoseksuelle referencer. Overskuddet fra udgivelserne bruges fortsat til at finansiere stipendier til på Harvard University.

Da Loeb-udgaverne kun har et minimalt kritisk apparat, anses de ikke altid for brugbare til seriøs studeren og forskning. De er heller ikke møntet på den alment interesserede læser da oversætterens evne til at skrive smukt og flydende kan hæmmes væsentligt af kravet om at oversættelsen skal holdes så tæt op ad originalen som muligt. 

Harvard University tog det fulde ansvar for videreudgivelsen af serien i 1989, og i de senere år er der årligt udkommet 4-5 nyudgivelser eller nyredigerede genudgivelser. I 2001 begyndte Harvard University Press at udgive en tredje serie i et lignende format der præsenterer hovedværker fra middelalderen og renæssancen i deres originale sprog (normalt latin) med en engelsk oversættelse på den modstående siden i samme fysiske fremtoning, bare i blå.

Kilder og eksterne links 
 The Loeb Classical Library (officiel side): komplet katalog over alle udgivelser og information om seriens historie og udgivelser.

Bøger
Litteratur fra antikken
Filologi
Finn Slumstrup

Finn Slumstrup (født 6. oktober 1941 i Arden, død 5. juli 2018 i Ærøskøbing) var forfatter, foredragsholder og tidligere formand for Grænseforeningen, hvor han lancerede sloganet "For en åben danskhed".
Han var uddannet lærer og havde været højskolelærer i Snoghøj og Askov samt højskoleforstander for Vallekilde Højskole. Informationschef for Dansk Flygtningehjælp 1986 til 1991. Han var kanalchef på DR P1 i perioden 1991-99. Fra 1. oktober 1999 – 1. juli 2003 formand for Statens Musikråd. I årene fra 1999 til 2007 programmedarbejder i DR Kultur og producerede udsendelser til Danmarks Radio P1. Finn Slumstrup var medlem af bestyrelsen på Center for dansk Jazzhistorie ved Ålborg Universitet. Fra maj 2008 tilknyttet D2R.

2009 flyttede han sammen med sin hustru Anne Mette Holstein til Ærøskøbing. 2014 startede han sammen med sin hustru og professor emeritus Viggo Mortensen den folkelige bevægelse "Oprør fra Udkanten", som gav udkanten i hele Danmark en stemme. Han var sammen med Viggo Mortensen redaktør på antologien Oprør fra udkanten - mulighedernes land 2.0, der blev udgivet i 2015.

 Formand for Grænseforeningen 2005-2014.
 Medlem af bestyrelsen og næstformand for Landbrugets Kulturfond 2007-2017.
 Medlem af Statens Musikråd 1983-91. Formand for rådet 1999-2003.
 Medlem af UNESCO Nationalkommissionen 1989-1993.
 Den danske Django d’Or priskomite 2000-2007.
 Medlem af Dommerudnævnelsesrådet 2008-2011.

Bibliografi 
 Der er ingen ende på Jylland. To snese tekster fra en halvø, Forfatterforlaget Attika, 1978, 
 Dobbelte spor : en bog om oprør og tradition : en bog om folkehøjskolens opgaver i Danmark, Forfatterforlaget Attika, 1982, 
 Jørgen Bukdahl. En europæer i Norden, Gyldendal, 1988 
 Den danske drøm, Fiskers forlag, 1994, 
 I lyset af glæde. En bog om Jens Kruuse (med Charlotte Strandgaard), Borgens forlag, 1996, 
 Ballonskipperen : fra Benniksgaard til Mejeriselskabet Danmark : en bog om Knud Friis, Poul Kristensens forlag, 2006,
 Dage på Mikkelberg. En nordisk drøm i Sydslesvig, Forlaget Hovedland og Mikkelberg, 2008, 
 Dér, hvor ingen andre er : en fortælling om Kirkens Korshær,, Unitas Forlag, 2012, 
 Mand og hund imellem. Samliv med en diva, Forlaget Hovedland, 2017,

Slumstrup har desuden skrevet tre bøger om jazzens historie, senest ”Jazz - en musikalsk guide” (Gyldendal 2007). Endvidere har han redigeret og været medforfatter til række bøger fra leksika over musikhistorier til antologier.

Eksterne henvisninger og kilder 
 
 Finn Slumstrups hjemmeside 
 www.youtube.com
 www.fyens.dk 
 www.fyens.dk 
 Mindeord Af Viggo Mortensen

Hæder 
 Kristelig Lytter- og Fjernseerforenings Hæderslegat, 1994.
 Landbrugsraadets Kulturfonds pris, 1998.
 Bland dig prisen - for Oprør fra Udkanten, 2015.
 Den sydfynske Initiativpris - for Oprør fra Udkanten, 2016.

Referencer 

Faglitterære forfattere fra Danmark
Ansatte i DR
Skolefolk fra Danmark
Dansksprogede forfattere fra Danmark
Personer i Kraks Blå Bog (afdøde)
Chris Hoy

Sir Chris Hoy MBE (født 23. marts 1976 i Edinburgh) er en skotsk banecykelrytter.

Han har en guldmedalje fra OL i 2004 og sølvmedalje fra OL i 2000.

Fra verdensmesterskabet i banecykling har han totalt ni guld, fem sølv og fire bronze.

Referencer

Eksterne henvisninger 

 CHRISHOY.com 
 

Mandlige cykelryttere fra Skotland
Personer tildelt Member of the Order of the British Empire
Deltagere for Storbritannien ved sommer-OL 2000
Deltagere ved sommer-OL 2004
Deltagere for Storbritannien ved sommer-OL 2008
Deltagere for Storbritannien ved sommer-OL 2012
Olympiske mestre fra Storbritannien
Theo Bos

Theo Bos (født 22. august 1983 i Hierden, Holland) er en hollandsk banecykelrytter. Han er blevet verdensmester fem gange i perioden 2004-2007 og tog sølv på sprinten under OL i 2004.

Theo Bos deltog første gang ved de olympiske lege i Athen i 2004. Her deltog han i flere discipliner. I sprint fik han i kvlifikationen næstbedste tid, hvorpå han besejrede en tjekke, en hollænder og en brite, inden han i semifinalen vandt over tyske René Wolff og kom i finalen mod australieren Ryan Bayley. Denne match blev kørt som bedst af tre, og Bos vandt første runde, men Bayley vandt de to næste og blev dermed mester, mens Bos vandt sølv. Bos deltog også i holdsprint-konkurrencen sammen med sin bror Jan Bos (ellers mest kendt som  skøjteløber) og Teun Mulder. Holdet fik sjettebedste kvalifikationstid, og i det indledende heat tabte de til Japan, der satte olympisk rekord. Holland sluttede dermed på sjettepladsen. Theo Bos deltog også i 1000 m på tid, og her blev han med tiden 1.01,986 nummer fem af de 17 deltagere. Endelig deltog han i keirin, hvor han blev nummer fem i sit indledende heat, men efterfølgende vandt hit opsamlingsheat. I semifinalen måtte han opgive at gennemføre og endte på en samlet elvteplads.

Ved OL 2008 i Beijing deltog han igen i flere discipliner. I sprint var han en af forhåndsfavoritterne. Han blev nummer syv i kvalifikationen og vandt sit indledende heat over en australier samt ottendedelsfinalen over en franskmand. I kvartfinalen blev han imidlertid besejret med to nederlag til franskmanden Mickaël Bourgain, og i matchen om 5.-8. pladserne blev han nummer tre og sluttede dermed på en samlet syvendeplads. I holdsprint stillede han op sammen med Teun Mulder og Tim Veldt, og holdet blev nummer fire i kvalifikationen, men tabte i indledende heat til australierne; deres tid gav dem en samlet femteplads. I keirin blev Bos nummer to i sit indledende heat, men i semifinalen styrtede han sammen med polske Kamil Kuczyński og endte på en tolvteplads.

Ved OL 2016 i Rio de Janeiro stillede Bos igen op i flere discipliner. I individuel sprint blev han med tiden 10,140 s blot nummer 21 i kvalifikationen, hvilket ikke var nok til yderligere deltagelse. I holdsprint stillede han op sammen med Jeffrey Hoogland og Matthijs Büchli, og holdet opnåede sjettebedste kvalifikationstid. I første runde tabte hollænderne til det australske hold og gik dermed ikke videre; deres tid rakte til en samlet sjetteplads. I keirin blev Bos nummer tre i sit indledende heat og nummer tre i opsamlingsheatet, og han endte dermed på en delt 17.-plads.

Referencer

Eksterne links 
 Officielle hjemmeside 

Mandlige cykelryttere fra Nederlandene
Deltagere for Holland ved sommer-OL 2004
Deltagere for Holland ved sommer-OL 2008
Deltagere for Holland ved sommer-OL 2016
Cykelryttere ved sommer-OL 2004
Cykelryttere ved sommer-OL 2008
Cykelryttere ved sommer-OL 2016
Olympiske sølvmedaljevindere fra Holland
Medaljevindere ved sommer-OL 2004
Dinara Safina

Dinara Safina (  ; født 27. april 1986 i Moskva i daværende Sovjetunionen) var en professionel kvindelig russisk tennisspiller i årene 2000 til 2011. Hun er lillesøster til Marat Safin, der den 7. oktober 2011 annoncerede søsterens karriereafslutning på grund af kroniske rygproblemer. Dinara Safina har dog ikke selv bekræftet beslutningen.

Hun har spillet to doublefinaler i Grand Slam-turneringen US Open. I 2006 tabte hun finalen sammen med Katarina Srebotnik til Nathalie Dechy & Vera Zvonareva med 6-7, 5-7. året efter spillede hun sammen med Nathalie Dechy og de besejrede det kinesiske doublepar Chan Yung-jan & Chuang Chia-jung med 6-4, 6-2.

I single er hendes bedste resultat, da hun i French Open 2008 nåede finalen, hvor hun dog tabte til Ana Ivanovic med 4-6, 3-6.

Grand Slam-titler 
  US Open:
 Double damer – 2007 (sammen med Nathalie Dechy)

Grand Slam-resultater 

Tegnforklaring:

 – = Ikke deltaget
 1 = Slået ud i 1. runde
 2 = Slået ud i 2. runde
 3 = Slået ud i 3. runde
 4 = Slået ud i 4. runde
 QF = Slået ud i kvartfinalen
 SF = Slået ud i semifinalen
 F = Tabende finalist
 W = Vinder

Noter

Kilder 
 www.wtatennis.com: Dinara Safina

Eksterne henvisninger 

Tennisspillere fra Rusland
Personer fra Moskva